Bebžas nacionālais parks
Bebžas nacionālais parks (poļu: Biebrzański Park Narodowy) ir 1993. gadā izveidots nacionālais parks Polijas ziemeļaustrumos. 592,23 km2 plašais nacionālais parks ietver Narevas pietekas Bebžas palienes mitrājus, kura ir dzīves vide daudzām ūdensputnu sugām. Nacionālā parka administrācija izvietojusies netālu no Goņondzas pilsētas, bijušajā Osovecas cietoksnī, kas uzcelts Krievijas impērijas laikā.